Psalmus 52
Psalmus 52 (enumeratione Graeca psalmus 51 dictus) libri Psalmorum verbis "Quid gloriaris" incipit; etiam habet superscriptionem: "Magistro chori. Maskil. David" (sic in Nova Vulgata). Hic psalmus fallaces a Deo iudicatos tractat. Ioannes Calvinus, theologiae Reformationis fautor, sic argumentum psalmi descripsit: Quum occiso Achimelech, et religuis Sacerdotibus passim terror iniectus esset toti populo, nequis Davidem iuvare auderet, ac Doeg ob prosperum impiae delationis successum, triumphos suos ageret, sanctus vir nihilominus animum fide erigens, Psalmum hunc composuit: ubi improbi delatoris crudeli perfidiae insultat, seque ad bene sperandum hortatur, quia Deus in caelo iustus iudex sedeat, tum ad opem servis suis ferendam qui spes suas omnes in eum coniiciunt, tum ad ulcisendam eorum superbiam, qui eo contempto, quidvis sibi pro libidine indulgent.